NaiveNeuron/SloPal huggingface dataset:
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2022-05-19):
Ďakujem veľmi pekne. Teraz v stredu bolo na vláde prijaté uznesenie, kde túto úlohu, ktorú máte v pozmeňováku, má minister dopravy a s týmto príde na, na vládu. To znamená, že bude to celoštátna, jedna, schválená vládou. A čo sa týka druhého problému, to len aby ste vedeli, že nech to upresním. Jedna časť sú eurofondové zákazky, tak ako ste povedali, druhá časť sú stavebné zákazky, ktoré sa realizujú z rozpočtu. Hovorím, my sme mali veľké stretnutie so zástupcami, so zástupcami zamestnávateľov a stavebných firiem, kde sme riešili aj túto časť. Tam je hlavným takým, nechcem povedať, že problémom, ale aktérom Úrad pre verejné obstarávanie, ktorý musí povoliť, aby sa zvyšovala po verejnom obstarávaní cena už vysúťažená, už vysúťažená cena. Aj tam sa našlo riešenie. Je to separátny problém, ktoré sa, ktorý sa netýka eurofondov, ale aj tam sa našlo práve s Úradom pre verejné obstarávanie riešenie, ktoré bude zároveň komfortné so Smernicou Európskej únie o verejnom obstarávaní, pretože to je, to je dôležité, aby následne sme dodávatelia a obstarávatelia nedostávali pokuty. Takisto toto riešenie, už len posledná vec, je prediskutované s Európskou komisiou, pretože, a s chválené Európskou komisiou, pretože určite nechceme, aby na konci po dvoch rokoch prišiel audit a prijímatelia dostávali korekcie. Čiže to riešenie, čo je tu, je odkonzultované, schválené Európskou komisiou a procesy bežia. Ďakujem. A ďakujem za podporu všetkým poslancom.
Taraba, Tomáš, poslanec NR SR (2020-06-10):
Vážený pán kolega Šefčík, vidím, že máte naštudované veľmi podrobne, ako funguje Ústav pamäti národa a mňa zaujímali ale najmä také výrazné vyznania, ktorými ste v podstate ako keby hodili rukavicu do boja. Žiadna vlažnosť, urputný boj, mali by sme byť ako levy, nemali by sme byť vlažní. Je to veľmi chytľavé vedieť posudzovať minulosť, vedieť kádrovať ľudí z minulosti. To je v podstate taký, taký lacný jednoduchý marketing. Ale áno, poznávať dejiny je potrebné. Ale keď tak počúvam tú vlažnosť, byť ako levy, urputný boj a včera som vás tu počúval, ako ste sa jeden po druhom priznávali, že vy nemáte odvahu zahlasovať za zákon, ktorým bude voľná nedeľa, tak ja si myslím, že tieto slová o vlažnosti, o urputnom boji proste vy ste mali zrejme orientovať sami na seba teraz. Nechajme chvíľu históriu históriou dnešný deň a snažme sa previesť do tejto prítomnosti. Kde je ten urputný boj, kde ho vidíte? Odkedy tu sedíte, bolo zabitých 1 600 detí za 90 dní. Prišli ste s plastovými fľašami, s azbestom. S týmto zákonom ste neprišli, aj keď vám to denne pripomíname. Tak kde je tá vlažnosť, kde je ten urputný boj? Ďakujem pekne.
Valášek, Tomáš, poslanec NR SR (2023-11-15):
Pani poslankyňa Vierka, vďaka za tie slová. Niekto múdrejší ako ja raz povedal, že rozdiel medzi politikmi a štátnikmi je v tom, že politici rozmýšľajú v horizonte najbližších volieb a štátnici rozmýšľajú o tom, čo je dlhodobo dobré pre krajinu. Rozmýšľate, že čo je dlhodobo dobré a dôležité, priam kľúčové pre Slovensko. Málo tých tém sa rysuje v takom veľkom, ako práve potreba dať férovosť a rovnosť šancí a príležitostí aj práve pre Rómov a Rómky na Slovensku. A to, že sa tejto téme, tak dôležitej téme, venuje tak žalostne málo času v programovom vyhlásení vlády, svedčí len o jednom, že táto vláda, minimálne tí ľudia zodpovední za túto dôležitú tému dostali príležitosť byť štátnikmi, ale, žiaľ, nevedeli sa vymaniť z toho orbitu obyčajných politikov.
Laššáková, Jana, doterajšia podpredsedníčka NR SR (2016-03-23):
Pán poslanec Vladimír Sloboda.
Sólymos, László, minister životného prostredia SR (2018-05-10):
Ďakujem pekne. Vážený pán predsedajúci, vážené dámy, vážení páni, táto novela zákona transponuje európsku smernicu 2016/2284, ktorá ustanovuje národné záväzky znižovania emisií znečisťujúcich látok na rok 2030. Ide o emisie oxidov siričitých, oxidov dusíka, nemetánových prchavých organických látok, amoniaku a jemných prachových častí s PM2,5. Od roku 2030 je požadované zníženie ešte výraznejšie. Tieto záväzky sú pre Slovenskú republiku veľmi ambiciózne a aby sme boli schopní tieto záväzky splniť, na ministerstve životného prostredia pripravujeme národný program znižovania emisií. Jeho súčasťou budú navrhnuté opatrenia, ktoré by mali zabezpečiť dosiahnutie požadovaného zníženia emisií. Na nájdenie nákladovo efektívnych opatrení je vytvorených viacero expertných pracovných skupín. Verejnosť sa môže do prípravy návrhu národného programu znižovania emisií zapojiť v rámci zriadenej internetovej konzultácie aj v rámci verejného prerokovania. Okrem transpozície smernice návrh zákona obsahuje úpravy, ktoré si vyžiadala aplikačná prax, drobné úpravy týkajúce sa odborného štátneho dozoru a štátneho dozoru vydávania rozhodnutí, ak dôjde k zmene právnej úpravy alebo najlepších dostupných techník, tzv. BAT techník. Návrh zákona v čl. II mení aj zákon o poplatkoch za znečisťovanie ovzdušia v znení neskorších predpisov, aby údaje oznámené prevádzkovateľom do Národného a emisného informačného systému (NEIS) bolo možné využiť aj v konaní o poplatkoch. Odbúra sa tým administratívna záťaž pre prevádzkovateľa. V čl. III je návrh zmeny zákona o hnojivách, ktorý obsahuje zákaz používania uhličitanu amónneho ako hnojiva. Táto úprava by nemala mať na poľnohospodárov žiaden dopad. Na Slovensku sa takéto hnojivo ani nevyrába, ani nepoužíva, ale Európska smernica nám to prikazuje. Návrh zákona je v súlade s Ústavou Slovenskej republiky, s ústavnými zákonmi, nálezmi Ústavného súdu Slovenskej republiky, zákonmi a ostatnými všeobecne záväznými právnymi predpismi a je v súlade s právom Európskej únie. Vážený pán predsedajúci, vážené panie poslankyne, vážení páni poslanci, verím, že návrh zákona posuniete do druhého čítania. Ďakujem pekne.
Pellegrini, Peter, predseda NR SR (2015-04-21):
Ďakujem veľmi pekne. Otváram všeobecnú rozpravu. Konštatujem, že do rozpravy som dostal nasledujúce písomné prihlášky. Hlásia sa tak do rozpravy za klub strany MOST – HÍD pani poslankyňa Žitňanská, za klub OĽaNO pán poslanec Kadúc, za klub KDH pán poslanec Zajac. Ďalej sú do rozpravy prihlásení písomne pán poslanec Miškov, pán poslanec Kollár, pán poslanec Kaník, pán poslanec Hlina a pán poslanec Lipšic. Zároveň mi dovoľte, aby som ešte predtým, ako udelím slovo pani poslankyni Žitňanskej, vás informoval, že dnes budeme rokovať štandardne do 19.00 hodiny, zajtra o 9,00 hodine budeme pokračovať ešte vystúpením tých rečníkov, ktorí ak dnes nestihnú vystúpiť v rozprave, respektíve ktorí sa prihlásia ústne do rozpravy, a o tomto bode programu budeme hlasovať po skončení jeho prerokovania. To znamená, ak skončíme s jeho prerokovaním skôr ako o 11.00 hodine, budeme o ňom hlasovať, potom prerušíme schôdzu, aby mohli zasadnúť výbory, a keď výbory dorokujú, budeme pokračovať druhým čítaním o tomto návrhu. Nech sa páči, pani poslankyňa Žitňanská, máte slovo.
Kollár, Boris, predseda NR SR (2022-05-04):
Áno, ospravedlňujem sa, otváram všeobecnú rozpravu. Do rozpravy som dostal dve písomné prihlásenia, pani poslankyňa Drábiková, pani poslankyňa Hatráková. Ale už nebudeme teraz pokračovať, lebo je 12.01, takže máme prestávku do štrnástej. A potom bude, písomne bude prvá pani poslankyňa Drábiková. Ďakujem pekne a všetkým kolegom želám dobrú chuť. (Prerušenie rokovania o 12.01 hodine.) (Zaznievanie gongu.) (Pokračovanie rokovania o 14.00 hodine.)
Valocký, Jozef, poslanec NR SR (2012-06-20):
Ďalej, pán predseda, dajte hlasovať o bode 67 s odporúčaním gestorského výboru schváliť.
Kollár, Boris, predseda NR SR (2022-02-25):
Ďakujem. Teraz sa chcem spýtať pléna predtým, než bude odpovedať minister financií, veľmi veľa faktických poznámok bolo a aby mohol na každú zmysluplne vám odpovedať, chcem sa spýtať, či súhlasíte, aby dostal dvakrát dve minúty, aby mohol každému jednému odpovedať. Súhlas? (Súhlasná reakcia pléna.) Ďakujem pekne. Prosím, zapnite dvakrát dva minúty ministrovi financií. Ďakujem.
M. Sabolová, poslankyňa: (2007-06-21):
A druhá poznámka je aj tá, že hovoríte, verejnosť nebude vylúčená, je podstatný rozdiel v tom, ak je účastníkom konania verejnosť alebo je zúčastnenou osobou v konaní. Ale tým, že to nešlo oficiálnym pripomienkovým konaním, nebolo možné na to poukázať. Nie je to, niektoré veci a v paragrafe nie sú v súlade ani s našimi predpismi, ktoré by mali slúžiť na ochranu územia, NATURA 2000. Chýbajú tu niektoré veci, ktoré nie sú v súlade s Nariadením Rady č. 338/1997, nie sú v súlade s ďalšími predpismi Európskeho spoločenstva, Smernica č. 92/43 EHS z 21. mája 1992 o ochrane biotopov, 79/409 EHS z 2. februára 1979, proste je tu oveľa viacej chýb, ktoré by sa boli vychytali v pripomienkovom konaní. A stalo sa normou a pravidlom, pán minister, že sa v parlamente predkladajú poslanecké návrhy, aby sa vyhlo pripomienkovému konaniu a tak sa dostávame do stavu, kedy musíme potom novelizovať, opravovať zákony a predkladať ich ako vládne. Pýtam sa vás, pán minister, je správne predkladať poslanecké návrhy, ktoré ničím neohrozujú nejakú alebo nie sú potrebné na to, aby došlo ... (Vystúpenie prerušené časomierou.)
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 59 poslancov, proti 62 poslancov, zdržalo sa 14 poslancov. Konštatujem, že tento návrh sme neschválili.
Hrnčiar, Andrej, podpredseda NR SR (2019-02-14):
Ďakujem. Budeme pokračovať odpoveďami členov vlády na otázky poslancov podľa vyžrebovaného poriadia. Prvá otázka je od poslanca Ondreja Dostála na podpredsedníčku vlády a ministerku pôdohospodárstva a rozvoja vidieka Gabrielu Matečnú: „Bývalá riaditeľka technickej pomoci eurofondov na ministerstve pôdohospodárstva Zuzana Šubová pre médiá opísala, ako poradcovia od Deloitte fakturovali ministerstvu za poradenské služby 120 až 140 eur za hodinu práce, hoci v skutočnosti šlo o prácu, ktorú v konečnom dôsledku robili zamestnanci úradu. Je podľa vás toto efektívne využívanie eurofondov alebo sme skôr svedkami toho, že nominanti SNS našli po nástenkovom tendri šikovnejšie metódy, ako tunelovať eurofondy určené na tzv. technickú pomoc?“
Figeľ, Ján, podpredseda NR SR (2012-11-28):
Ďalším rečníkom prihláseným do rozpravy, je pán poslanec Pavol Zajac. Týmto mu udeľujem slovo.
Jurinová, Erika, podpredsedníčka NR SR (2014-04-02):
Reakcia na faktickú poznámku, pán poslanec Vašečka, nech sa páči.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre hospodárstvo, privatizáciu a podnikanie, poslancovi Stanislavovi Janišovi. Nech sa páči, pán poslanec.
T. Cabaj, podpredseda NR SR: (2009-10-22):
Čas určený na hodinu otázok sme naplnili. Prerušujem rokovanie. Vyhlasujem krátku päťminútovú prestávku, aby technika mohla pripraviť zariadenie. Po prestávke budeme pokračovať už avizovanými prvými čítaniami dvoch zákonov, ktoré máme v skrátenom legislatívnom konaní. (Technická prestávka.) (Po prestávke.)
Šeliga, Juraj, podpredseda NR SR (2020-07-24):
Chcete reagovať, pán poslanec Kmec? Nech sa páči.
Krajkovič, Mikuláš, poslanec NR SR (2016-09-12):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady pre pôdohospodárstvo a životné prostredie. A ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
M. Číž, podpredseda NR SR: (2007-06-19):
Teraz dávam slovo spoločnému spravodajcovi, ktorého navrhol gestorský výbor pre verejnú správu a regionálny rozvoj, predsedovi tohto výboru poslancovi Tiborovi Cabajovi.
Blanár, Juraj, podpredseda NR SR (2022-09-23):
S faktickou poznámkou teraz vystúpi pán poslanec Pročko.
Andrejuvová, Anna, poslankyňa NR SR (2020-07-24):
Pán podpredseda, ja iba krátko. Pán premiér Igor Matovič si priznal chybu a ospravedlnil sa. Táto vec je známa od roku 2012 a ľudia ho volili aj napriek jeho nedokonalostiam. Od vás a vašej vlády som, žiaľ, nikdy nepočula, že by ste sa ľuďom ospravedlnili za to, že ste v roku 2016 v zdravotníctve radšej podporili pána Kostku sumou jeden milión eur namiesto 250 zdravotných sestier. Alebo že ste v roku 2017 chceli vyplatiť za pochybnú zmluvu na advokátske služby pánu Bžánovi 77 mil. eur. Alebo že ste v roku 2018 ušili na mieru zákazku pánu Bödörovi za 12 mil. eur v Štátnych hmotných rezervách. Alebo že ste sa v roku 2019 cez štátne stimuly za 33 mil. eur chceli, á, podporiť alebo odvďačiť firmám, ktoré sa vede nevenujú a majú nulové tržby. A to je iba zlomok toho zlého, čo ste spôsobili na Slovensku a občanom Slovenska. Nehovoriac o tom, že ste za 12 rokov fungovania školstva nezmenili skoro vôbec nič. Ďakujem.
Marosz, Ján, poslanec NR SR (2019-09-25):
Ďakujem za slovo. Prosím, pán podpredseda, aby ste dali hlasovať o tom, že Národná rada prerokuje návrh ústavného zákona v druhom čítaní.
P. Hrušovský, predseda NR SR: (2005-07-01):
Konštatujem, že v opakovanej tajnej voľbe za člena Rady pre vysielanie a retransmisiu bol zvolený kandidát Ladislav Štibrányi. Z výsledkov vyplýva, že Národná rada bude musieť pristúpiť znovu k opakovanej tajnej voľbe kandidátov Národnej rady na vymenovanie člena Regulačnej rady Úradu pre reguláciu sieťových odvetví. Voľbu vykonáme na najbližšom rokovaní Národnej rady Slovenskej republiky a na 46. schôdzi. Panie poslankyne, páni poslanci vyhlasujem týmto rokovanie 44. schôdze Národnej rady Slovenskej republiky za skončené. Ďakujem všetkým poslancom, ktorí zotrvali až do konca rokovania 44. schôdze, a prajem príjemnú sobotu a nedeľu a dovidenia v stredu na rokovaní 46. a prerušenej 45. schôdze Národnej rady Slovenskej republiky. (Rokovanie 44. schôdze NR SR sa skončilo o 12.29 hodine.)
Karas, Daniel, poslanec NR SR (2023-12-19):
Ďakujem pekne, pán predseda. Dajte teraz, prosím, hlasovať o bode 3 pozmeňujúceho návrhu. Poznámka: vypustenie zmeny v DPH poslanca Viskupiča. Dajte, prosím.
Fitz, Peter, poslanec NR SR (2015-09-23):
Pani predsedajúca, o bode 9 pozmeňujúceho a doplňujúceho návrhu pána poslanca Novotného nemôžeme hlasovať vzhľadom na to, že bol schválený bod č. 3 zo spoločnej správy. Pani predsedajúca, o pozmeňujúcom a doplňujúcom návrhu, ktorý predniesla pani poslankyňa Pfundtner, hlasovať nemôžeme, nakoľko boli schválené body 1 a 2 zo spoločnej správy. Pani predsedajúca, keďže sme odhlasovali body zo spoločnej správy a hlasovali sme aj o pozmeňujúcich a doplňujúcich návrhoch, dajte hlasovať o tom, že vládny návrh zákona prerokujeme v treťom čítaní ihneď.
Blanár, Juraj, podpredseda NR SR (2021-11-12):
faktickou poznámkou pán poslanec Sloboda.
Danko, Andrej, predseda NR SR (2018-05-24):
Pani poslankyňa Gaborčáková.
Brocka, Július, poslanec NR SR (2014-03-20):
Ďakujem pekne. Pani kolegyňa, ja by som chcel reagovať na časť vášho vystúpenia, keď ste si položili rečnícku otázku, ako tento návrh súvisí s volebnom kampaňou. A potom ste aj odpovedali, ako súvisí s volebnom kampaňou. Ja by som sa vás chcel spýtať, máte pocit, že táto rozprava k tomuto návrhu zákona pomáha v prezidentskej kampani strane SMER? Vy ste tu neboli, keď sme začali rokovať doobeda o tomto návrhu. Tak vám zopakujem, KDH v prezidentských voľbách v druhom kole podporuje Andreja Kisku, nie Roberta Fica, opakujem, nie Roberta Fica. To inými slovami znamená, že po prezidentských voľbách na Slovensku nebude iná vláda, pani kolegyňa. A to znamená, SMER bude musieť ďalej plniť svoje sľuby aj v oblasti justície.
B. Bugár, podpredseda NR SR: (2004-03-03):
Nech sa páči, pani poslankyňa Dubovská ako prvá. Pripraví sa pán poslanec Burian. D. Dubovská, poslankyňa: Ďakujem, pán predsedajúci, za slovo. Budem vcelku krátka vzhľadom na to, že mnohé z toho, čo som chcela povedať, už vo svojom prejave povedala pani poslankyňa, pani predrečníčka, takže ja v podstate len doplním toľko. Je veľmi potrebné si uvedomiť, že v blízkej dobe, dá sa to rátať na týždne, sa staneme plnoprávnym členom Európskej únie. Treba si uvedomiť z toho vyplývajúce aj zodpovednosti, ale aj možnosti, ktoré nám Európska únia aj svojimi zdrojmi a finančnou pomocou ponúka. Stávame sa členmi istej komunity, istej skupiny, rodiny krajín, ktoré sa budú snažiť vyrovnávať svoje pozície v rámci tejto rodiny. Práve na vyrovnávanie týchto pozícií sú zamerané isté fondy, či už kohézne, štrukturálne, predvstupové, ktoré mali pomôcť týmto pristupujúcim krajinám vyrovnať sa a vyrovnať nerovnosti medzi jednotlivými regiónmi v týchto štátoch. (Ruch v sále.) Pán predsedajúci, prosím vás, urobte poriadok, ťažko sa mi rozpráva.
Paška, Pavol, predseda NR SR (2014-10-23):
Ďakujem pekne, krátka 5-minútová prestávka, budeme pokračovať v prerušenom rokovaní. (Prestávka.) (Po prestávke.)
Jahnátek, Ľubomír, minister pôdohospodárstva a rozvoja vidieka SR (2015-09-23):
Ďakujem za slovo, vážená pani predsedajúca. Pani poslankyne, páni poslanci, predkladaný návrh zákona bol vypracovaný z dôvodu potreby implementácie nariadenia Európskeho parlamentu a Rady o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom spoločnom využívaní prínosov vyplývajúcich z ich používania v Únii. Nariadenie Európskej únie ustanovuje pravidlá upravujúce dodržiavanie podmienok prístupu ku genetickým zdrojom a prístupu k tradičným poznatkom, ktoré súvisia s genetickými zdrojmi, a podmienky využívania prínosov z ich používania. Problematika v ňom obsiahnutá sa týka širokej škály používateľov a dodávateľov genetických zdrojov v mnohých odvetviach hospodárstva, ako aj v oblasti vedy a výskumu. V predloženom návrhu zákona sa upravuje pôsobnosť orgánov štátnej správy a právnických osôb zodpovedných za uplatňovanie príslušných článkov nariadenia vrátane pôsobnosti Slovenskej inšpekcie životného prostredia a stanovujú sa sankcie za porušenie povinnosti ustanovených v tomto nariadení Európskej únie. Vážená pani predsedajúca, pani poslankyne, páni poslanci, verím, že predložený vládny návrh zákona schválite a postúpite do tretieho čítania. Ďakujem, skončil som.
Sulík, Richard, predseda NR SR (2011-09-13):
Dobre. Skúsim teraz aj ja jeden procedurálny návrh. V mene poslaneckých klubov SDKÚ, KDH, MOST – HÍD podávam návrh, aby sme vypustili z programu 22. schôdze poslanecké návrhy zákonov pod bodmi 42 až 63, bod 87 návrh na prijatie uznesenia (tlač 481) a body 93 až 96, to sú personálne voľby. Pýtam sa, či je všeobecný súhlas. (Nesúhlasná reakcia pléna.) Poprosím, budeme hlasovať o tomto... (Reakcie z pléna.) Prosím? (Reakcie z pléna.) Áno, áno, áno, áno, áno. Takže v mene troch klubov podávam návrh, by sme vypustili z programu 22. schôdze poslanecké návrhy zákonov pod bodmi 42 až 63 (reakcie z pléna), až, až (reakcie z pléna), až. Potom bod 87 návrh na prijatie uznesenia (tlač 481) a body 93 až 96, to sú voľby. Je to návrh troch klubov. Poprosím, aby sme hlasovali teraz. (Hlasovanie.) Z prítomných 149 poslancov hlasovalo 71 za, 69 proti, 9 sa zdržali. Tento návrh nebol schválený. (Potlesk.) Pokračujeme. Pokračujeme s procedurálnymi návrhmi. Pani poslankyňa Belousovová.
Jahnátek, Ľubomír, minister pôdohospodárstva a rozvoja vidieka SR (2014-07-03):
Ďakujem pekne za otázku, pán poslanec. Ministerstvo pôdohospodárstva má za cieľ v rámci programu rozvoja vidieka na roky 2014 až ’20 podporovať investície, ktoré prispejú k zvýšeniu konkurencieschopnosti poľnohospodárstva. Medzi inými ministerstvo chce podporovať aj investície do závlahových systémov, ich modernizáciu, rekonštrukciu, dostavbu alebo obstarávanie závlahových koncoviek. Závlahy sú v našich podmienkach významným intenzifikačným faktorom v rastlinnej výrobe. Potreba podporiť investície do závlah vyplýva tiež aj z potreby reagovania na negatívne dôsledky klimatickej zmeny na poľnohospodárstvo. Je však dôležité zabezpečiť efektívne hospodárenie s prírodnými zdrojmi, podzemnú a povrchovú vodu nevynímajúc. Efektívne hospodárenie s prírodnými zdrojmi je, samozrejme, jednou z hlavných priorít Európskej únie. To potvrdzujú napríklad aj prísne podmienky pre poskytovanie podpory na investície do závlah stanovené samotnou legislatívou Európskej únie. Medzi tieto podmienky patrí aj zosúladenie národnej legislatívy s Rámcovou smernicou o vode, a to aj v súvislosti s úhradou nákladov na vodohospodárske služby. Ďakujem, skončil som.
Bugár, Béla, podpredseda NR SR (2018-10-17):
Na vystúpenie pána poslanca štyria s faktickými poznámkami. Pán poslanec Dostál ako prvý, nech sa páči.
Bugár, Béla, podpredseda NR SR (2018-03-26):
Pán poslanec, ak, tak teraz ste porušili rokovák, lebo môžte reagovať na predrečníka, nie na mňa. Takže... (Reakcia z pléna.) Nie. (Reakcia z pléna.) Áno, poslednú vetu určite nie. Ďalej pani poslankyňa Remišová.
Petrík, Simona, poslankyňa NR SR (2017-12-13):
Áno, ďakujem pekne. Ja dnes asi počas tejto schôdze nemám úplne šťastie na tieto kartičky, takže sa ospravedlňujem. Ďakujem pekne aj kolegyni Zuzke, aj kolegyni Soni za veľmi dôležité pripomienky a so Soňou úplne súhlasím, ja dokonca si viem predstaviť, že by sme na tom mohli pracovať spolu. Takže kľudne si na to môžme sadnúť. Čo sa týka pani kolegyne Šimkovičovej, zareagujem v prvom rade na tú spôsobilosť odbornú. Nie je to pravda, keď sa pozriete na tento zákon podrobnejšie, tí poskytovatelia tejto služby musia byť zaregistrovaní na ministerstve školstva a ministerstvo školstva posúdi, či je ich výchovno-vzdelávací plán dostatočne kvalitný na to, aby boli zaregistrovaní. Preto to dávame cez to ministerstvo školstva práve ten register a mal by byť teda verejný, aby ho mohli všetci vidieť a porovnať si. A čo sa týka tej kvality štátnych škôlok, tak ja neviem, pani kolegyňa, kde vy žijete, ale naše škôlky, ja netvrdím, že en bloc štátne škôlky slovenské sú zlé, mnohé sú dobré, ja som teda bola už v niekoľkých desiatkach týchto škôlok, ale bola som aj v škôlkach v zahraničí a musím povedať, že práve takéto spôsoby, ako sú detské skupiny alebo lesné škôlky a podobne, iné formy starostlivosti o deti, či už do troch, alebo do šiestich rokov, o ktorých bude aj Zuzka hovoriť vo svojom príspevku, práve poskytujú možnosti vzdelávania takým deťom, ktoré v štátnych škôlkach nemajú možnosť byť vzdelávané práve kvôli tomu, že sú buď choré nejakým spôsobom, alebo hendikepované. A naozaj tie súkromné škôlky, ja vám môžem povedať z vlastných skúseností, napríklad v Pezinku existuje súkromná škôlka, ktorá má asi tak do 20 detí, z ktorých ani jedno by nemalo šancu byť umiestnené v štátnej škôlke z rôznych dôvodov, z ktorých tá štátna škôlka skrátka funguje tak, že tie deti musia byť minimálne na 90 % zdravé a nemôžu mať žiadne... (Prerušenie vystúpenia časomerom.)
Hudacký, Ján, poslanec NR SR (2015-05-21):
Iba na tejto schôdzi, samozrejme.
Sulík, Richard, predseda NR SR (2010-12-08):
Pani poslankyne, páni poslanci, poprosím vás dostaviť sa do rokovacej sály, budeme pokračovať šiestym dňom 9. schôdze Národnej rady. Vážené panie poslankyne, vážení páni poslanci, otváram šiesty rokovací deň 9. schôdze Národnej rady. Na dnešnom rokovacom dni o ospravedlnenie svojej neúčasti požiadali pán poslanec Peter Zajac a pani poslankyňa Anna Vitteková. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov. Vládny návrh zákona má parlamentnú tlač 99. (Reakcie z pléna.) Prepáčte mi, prepáčte mi, pokračujeme, pristúpime k druhému čítaniu o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona má parlamentnú tlač 122 a spoločná správa výborov má tlač 122a. Poprosím pána ministra financií, aby tento zákon uviedol a odôvodnil. Nech sa páči.
Kollár, Boris, predseda NR SR (2022-02-03):
Ďakujem. Teraz pán poslanec Karahuta.
Bugár, Béla, podpredseda NR SR (2011-09-07):
Ďakujem. Otváram všeobecnú rozpravu. Nedostal som žiadnu písomnú prihlášku do rozpravy, preto sa pýtam, kto sa hlási ústne do rozpravy. Pán poslanec Saloň. Končím možnosť sa prihlásiť ústne do rozpravy. Nech sa páči, máte slovo.
Žiga, Peter, podpredseda NR SR (2024-05-21):
Pán minister sa už dostavil, takže ho teraz požiadam, aby zaujal miesto určené pre navrhovateľov, a poprosím aj spravodajkyňu z výboru pre pôdohospodárstvo a životné prostredie poslankyňu Zuzanu Matejičkovú, aby tiež zaujala miesto určené pre spravodajcov. V utorok 14. mája neukončil svoje vystúpenie do rozpravy písomne prihlásený pán poslanec Pročko. Chcem sa ho opýtať, či chce dokončiť svoje vystúpenie. Poďte, nech sa páči. (Pokračovanie rokovania v prvom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 282.)
Pellegrini, Peter, predseda NR SR (2015-11-10):
Pán poslanec Jasaň.
Danko, Andrej, predseda NR SR (2019-09-18):
Pán poslanec Kéry.
Keketi, Dušan, minister cestovného ruchu a športu SR (2024-10-23):
Vážený pán predsedajúci, vážené pani poslankyne, vážení páni poslanci, dovoľte mi, aby som uviedol v druhom čítaní vládny návrh zákona, ktorým sa mení a dopĺňa zákon č. 91/2010 o podpore cestovného ruchu v znení neskorších predpisov a ktorým sa mení zákon č. 57/2018 o regionálnej investičnej pomoci a o zmene a doplnení niektorých zákonov v znení neskorších predpisov. Cieľom návrhu zákona je reagovať na aktuálne potreby cestovného ruchu, ktorý bol zasiahnutý pandémiou covid, vojnou na Ukrajine, energetickou krízou a infláciou. Navrhovaná úprava zákona zavádza príspevok na podporu rozvoja cestovného ruchu, aby sa tento sektor rýchlejšie zotavil a stal sa silnejším pilierom regionálnej ekonomiky. V súlade s programovým vyhlásením vlády je jedným z cieľov tohto zákona aj lepšie riadenie cestovného ruchu na základe zberu dát o pohybe a správaní návštevníkov, čo umožňuje efektívnejšiu tvorbu a propagáciu turistických produktov či už na domácom, alebo zahraničnom trhu. Počítame s tým, že by to malo pomôcť zvýšiť príjmy do štátneho rozpočtu, čo je v období konsolidácie veľmi dôležité. A tiež by to malo pomôcť zvýšiť, stabilizovať zamestnanosť v tomto odvetví, s ktorým momentálne zápasia všetci podnikatelia v cestovnom ruchu. Vážený pán predsedajúci, vážené pani poslankyne, vážení páni poslanci, dovoľujem si vás teda požiadať o podporu tohto návrhu zákona. Ďakujem za pozornosť.
Bugár, Béla, doterajší podpredseda NR SR (2012-04-04):
Andrej Kolesík.
Bugár, Béla, podpredseda NR SR (2017-01-31):
Ďakujem pekne. Otváram všeobecnú rozpravu, konštatujem, že som dostal dve písomné prihlášky, pani poslankyňa Zimenová a pán poslanec Simon. Takže, pani poslankyňa, nech sa páči, máte slovo.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 140, za 93, proti 46, 1 sa zdržal. Konštatujem, že návrh sme schválili. Nech sa páči, výbory.
Blanár, Juraj, podpredseda NR SR (2021-05-05):
Ďalší ústne prihlásený do rozpravy je pán poslanec Ľuboš Blaha, ktorému udeľujem slovo.
M. Číž, podpredseda NR SR: (2010-06-10):
Prvý zásadný problém, tie voľby. Tie záplavy hlboko nerešpektovali termín volieb. Je to neslušnosť od nich, ale stalo sa to. Po druhé, hovoríte tu aj s pánom Lipšicom o nejakých P. R. a tak ďalej. Členovia vlády sa obmedzili na absolútne nevyhnutné potrebné údaje, ktoré potrebujeme dať, nikto z koalície nevystupoval a nepredvádzal sa pred verejnosťou. A vy dokonca hovoríte o tom, že podporíte tieto návrhy, že teda chcete hlasovať za ne a považujete teda logicky pomoc pre obyvateľov v postihnutých oblastiach za nevyhnutnú. Tak vláda, ktorá sa venovala po prvé pomoci v teréne, voľbám, pripravila za veľmi krátku dobu aspoň prvý základný balík peňazí, ktoré možno dať ľuďom. Nehanebne na nezmyselný politický zápas zneužívate túto situáciu vy, pán poslanec, aj s pánom Lipšicom úplne bezostyšne. A teraz akurát potrebuje Slovensko diskusiu o futbalových štadiónoch alebo neviem o čom. Ide tu o to, aby tu bola solidarita politických strán, aby sa našli základné prostriedky, ktoré tu sú. Minister zdôraznil veľmi jednoznačne, že ide o prvý balík peňazí, ktoré je potrebné dať. A potom, samozrejme, ďalšie bude musieť urobiť nová vláda, pán poslanec Janiš. Takže skôr ste sa mali zamerať na to, čo by ste dali vy ešte viac, keby ste chceli niečo dať, a hlavne pripomenuli, ako ste to s pomocou občanom videli vy. Máte nádherné predstavy o šetrení v štátnom rozpočte, zároveň budete rozvíjať školstvo, mladé rodiny, staré rodiny, dôchodcov, každého. Pán poslanec Janiš, aspoň trošičku z piety k tejto situácii sa zamerajme na vecné problémy spojené s pomocou ľuďom.
Pčolinský, Peter, podpredseda NR SR (2022-11-15):
Pán poslanec Marek Kotleba.
Krúpa, Juraj, poslanec NR SR (2020-07-24):
Ďakujem za slovo. Ja si strašne užívam tieto výlevy pána Mazureka, ktorý tu ide hodnotiť akademické tituly ako absolvent vysokej školy života, a možno, ja neviem, zvládol vodičák na traktor a už ako poslanec si myslí, že ovláda všetky tie veci, pretože dostal mandát od ľudí, vysvetlí nám tu všetko, poľnohospodárstvo, vesmírnu politiku a tak ďalej. Úžasné, skvelé! Ja neviem, možnože keby sme sa mali nad tým tak zamyslieť, že ako by sme mali hodnotiť historické osobnosti, tak vo vašom podaní, ja neviem, Jozefa Tisa asi nebudeme hodnotiť podľa toho, že čo robil, čo neurobil a ako sa zaslúžil za niečo alebo nezaslúžil, či kolaboroval, alebo neka..., nekolaboroval s Nemeckom, ale možno by sme ho mali hodnotiť podľa toho, že či, ja neviem, zle citoval nejakú encykliku Pia XII. alebo niečo podobné. Podľa toho možnože by sme mali teda hodnotiť podľa vášho vnímania toho, to, čo Jozef Tiso bol. Ale tak ja to nehám na vás, vysvetlite mi to. Ďakujem. (Potlesk.)
Jurinová, Erika, podpredsedníčka NR SR (2013-06-17):
Pán poslanec Fronc.
Bugár, Béla, podpredseda NR SR (2018-10-23):
Pani poslankyňa, procedurálny návrh vyzerá ináč. Vy môžte procedurálny návrh k veci prerokúvanej, ale pán minister takúto právomoc nemá, už som sa snažil vysvetliť.
Viskupič, Jozef, poslanec NR SR (2014-11-08):
Pán predseda, ja by som sa chcel opýtať na jedno. Začínali ste úvodom, že ste 25 rokov v politike a ako keby vám vadili kamery. Ja si nemyslím, že treba nabíjať gumipušku poslancom vládnej strany, tuná poslancovi Martvoňovi alebo predsedovi výboru Jarjabkovi, lebo stojíme v dosť ťažkej situácii oproti podľa mňa celkom dobre zorganizovanému stroju, akým sa dá zarábať v zdravotníctve nie celkom alebo úplne nekalým spôsobom, čo si všimol aj premiér a, ako bolo povedané, tak odvolal z hľadiska tejto hierarchie pešiakov. Myslím si, že rozumiem tomu, že opozícia využila v súčasnom stave v podstate všetky nástroje, ktoré má. Je to vyvodenie zodpovednosti alebo volanie po zodpovednosti predsedu vlády, ktorý v systémových prvkoch má najviac čo do toho hovoriť. Bol podaný návrh na odvolanie predsedu parlamentu, kde sa tie nitky zbiehajú, a zároveň bol podporený zdravotnícky výbor. Počas týchto troch fór alebo týchto troch diskusií, ktoré budú musieť odznieť, sa chceme dozvedieť čo najviac informácií my a verejnosť. Preto si nemyslím, že akákoľvek kritika toho, akým spôsobom si vy predstavujete opozičnú politiku a akým spôsobom si ju predstavujú ostatní vaši kolegovia z opozície, je namieste, pretože by sme mali stáť v jednom šíku proti obrovskej presile tým, že 83-členný valec nás celkom slušne valcuje, aby sme naozaj v tomto boji obstáli a verejnosti vysvetlili, čo máme... (Prerušenie vystúpenia časomerom.)
Sulík, Richard, predseda NR SR (2011-09-14):
Pán poslanec Janiš.
Hrnčiar, Andrej, podpredseda NR SR (2018-02-07):
Vyhlasujem všeobecnú rozpravu za skončenú. O záverečné slovo požiadal navrhovateľ. Nech sa páči.
Glváč, Martin, podpredseda NR SR (2017-06-14):
Ďakujem. Žiada si záverečné slovo spoločný spravodajca? Súčasne vás ale žiadam, aby ste oznámili termín hlasovania o tomto bode programu.
Glváč, Martin, podpredseda NR SR (2019-03-28):
Ďakujem. Ďalšia otázka od poslanca Blanára, je v sále, takže dočká sa aj pán podpredseda vlády, je adresovaná jemu, podpredseda vlády pre investície a informatizáciu pán Raši, a otázka znie: „Vážený pán podpredseda vlády, ako pokračujete v rámci debyrokratizácie pri rušení ďalších papierových výpisov ako potvrdenie o nedoplatkoch na sociálnom, zdravotnom poistení a daniach alebo o návšteve školy?“ Nech sa páči, pán podpredseda vlády.
R. Kaliňák, poslanec: (2003-10-23):
Z. Martináková, podpredsedníčka NR SR: Pán spravodajca, hlasujeme en bloc o všetkých, o jedinej pripomienke, ktorá je obsiahnutá (smiech predsedajúcej), obsiahnutá...
Zemanová, Anna, poslankyňa NR SR (2022-05-10):
Vážený pán predseda, kolegyne, kolegovia, v rozprave vystúpilo jedenásť poslancov, pričom dvaja poslanci, ja a pán poslanec Blanár, sme podali doplňujúce návrhy k navrhnutému uzneseniu. Dajte, prosím, hlasovať o prvom doplňujúcom návrhu k navrhnutému uzneseniu, ktorý som predložila ja.
Gašpar, Tibor, podpredseda NR SR (2024-10-23):
Ďalší, pán poslanec Pročko, máte slovo.
P. Hrušovský, predseda NR SR: (2005-02-03):
(Hlasovanie.) 142 prítomných, 140 za, 1 proti, 1 nehlasoval. Návrh sme schválili. Prosím teraz pána poslanca Bučeka, aby z poverenia výboru pre obranu a bezpečnosť predložil Národnej rade návrhy uznesení k prerokúvanému návrhu poslancov Národnej rady Slovenskej republiky Roberta Kaliňáka a Romana Vavríka na vydanie zákona, ktorým sa dopĺňa zákon č. 124/1992 Zb. o Vojenskej polícii v znení neskorších predpisov , ktorý prerokúvame ako tlač 1012. Nech sa páči, pán poslanec.
Dostál, Ondrej, poslanec NR SR (2024-06-12):
Ďakujem obom kolegom za reakcie, aj keď som teda sklamaný, lebo moje otázky nesmerovali k opozičným poslancom, ktorí reagovali faktickými poznámkami, ale k predkladateľom návrhu zákona, ktorí, ktorým som položil konkrétnu otázku a na tú otázku opakovane nedostávam odpoveď. Síce rozumiem, prečo neodpovedajú, lebo, lebo žiadna reálna odpoveď neexistuje, ale je tu pán poslanec Lučanský, ktorý je predkladateľ, mohol sa prihlásiť s faktickou poznámkou, môže sa ešte teraz prihlásiť do rozpravy a zodpovedať moju otázku. Z predkladateľov je tu aj pán poslanec Huliak, ktorý takisto mohol zareagovať faktickou poznámkou, neurobil to. Je tu ďalší predkladateľ, pán podpredseda Národnej rady Danko, ktorý bol aj pri zavádzaní tých rekreačných poukazov ako takých, a teda predpokladám, že by mal vedieť vysvetliť, prečo sa majú teraz rekreačné poukazy rozšíriť aj na rodičov zamestnancov, a dokonca aj v situácii, keď tí rodičia zamestnancov idú na dovolenku sami, bez toho zamestnanca. A podpredseda Národnej rady sa takisto môže prihlásiť do rozpravy, môže sa prihlásiť kedykoľvek, našťastie sme na prelome hodín, takže pán podpredseda Národnej rady Blaha prišiel vystriedať pána podpredsedu Národnej rady Danka vo vedení schôdze, a teda bude mať pán podpredseda Národnej rady Danko príležitosť, teda keď už nebude viesť schôdzu, prihlásiť sa do rozpravy a odpovedať na moju otázku, lebo verím, že on by teda dokázal odpovedať na moju otázku aspoň nejako, lebo od pána predkladateľa Lučanského sa mi zatiaľ tú odpoveď vydolovať nepodarilo. Aký to má zmysel, aký to má zmysel z hľadiska Zákonníka práce? Žiadny.
Figeľ, Ján, podpredseda NR SR (2013-09-13):
Vyhlasujem všeobecnú rozpravu za skončenú. Nech sa páči, pán navrhovateľ už je pripravený, chce zaujať stanovisko.
Laššáková, Jana, podpredsedníčka NR SR (2013-05-22):
S reakciou... Ale poprosím vás, prihláste sa, hej? Trojku. No nech sa páči.
Bugár, Béla, podpredseda NR SR (2011-02-09):
Vážené panie poslankyne, vážení páni poslanci, pán poslanec Jakab bol jediný, ktorý sa prihlásil písomne do rozpravy. Preto sa pýtam, či sa hlási niekto ústne. Konštatujem, že nie je to tak. Nie je to tak. Vyhlasujem, končím rozpravu. Vyhlasujem rozpravu za skončenú. Pán navrhovateľ, pán podpredseda, chcete zaujať stanovisko k rozprave? Nech sa páči.
Sulanová, Magdaléna, poslankyňa NR SR (2021-09-22):
Ďakujem pekne za slovo. Ja by som chcela pána poslanca Kotlebu ešte doplniť, že veľmi dobre vieme, tí, čo sme praktizujúci veriaci, to už je jedno, v akej cirkvi, že väčšinou farnosti a hlavne mimo Bratislavy, na vidieku trpeli nedostatkom financií, a preto museli správcovia farností organizovať zbierky na dofinancovanie, napríklad na opravu kostola, na nákup nejakých nevyhnutných zariadení, hej, takže tým pádom by sme vlastne odbremenili veriacich, pretože nemuseli by už zbierať sa už zo zdanených peňazí na tieto nákupy, ale jednoducho by sa mohli realizovať práve z tých daní, čiže boli by odbremenení, že by museli ešte dávať naviac peniaze. Tak ja si myslím, že to je ešte plus ďalšie. A domnievam sa, že všetky mimovládne organizácie a hlavne tie, ktoré nie sú štedro dotované zo zahraničia, ale svoju činnosť vyvíjali na základe len vlastných financií, a teraz povedzme z tých 2 %, tak tí sa, myslím si, že sa veľmi potešia. A závisí skutočne už len na poslancoch, či im vyjdú v ústrety a či im nezmaria tak prilepšenie si finančného, aby mohli ešte lepšie vykonávať svoju činnosť. Ďakujem.
P. Paška, predseda NR SR: (2006-10-17):
Prosím vás, aby sme sa prezentovali. Prezentujeme sa, dámy a páni. (Prezentácia.) Prezentovalo sa 109 poslancov. Konštatujem, že sme uznášaniaschopní. Na 5. schôdzi Národnej rady Slovenskej republiky budú overovateľmi páni poslanci Ján Podmanický a Peter Gabura. Náhradníkmi budú pán poslanec Martin Kuruc a pani poslankyňa Ľudmila Mušková. O ospravedlnenie svojej neúčasti na dnešnej schôdzi, na dnešnom rokovacom dni písomne požiadali páni poslanci: pán Ivan Mikloš, pán podpredseda Viliam Veteška a pán Milan Rehák. Podľa § 24 ods. 1 zákona o rokovacom poriadku je navrhnutý program 5. schôdze. Bol rozdaný do lavíc, vážené pani poslankyne, páni poslanci. Ešte skôr ako dám slovo poslancom, ktorí chcú navrhnúť zmenu alebo doplnenie programu, uvádzam, že na návrh gestorského výboru sú dve správy Národnej banky Slovenska, uvedie ich jej guvernér, a správu o výsledku hospodárenia samosprávnych krajov uvedie predseda Najvyššieho kontrolného úradu Slovenskej republiky. Na to, aby títo predstavitelia mohli uviesť správy a vystúpiť v rozprave, je potrebný súhlas Národnej rady. Predpokladám, že ho vyslovíme schválením celého programu 5. schôdze. Vážené pani poslankyne, páni poslanci, pristúpime k schvaľovaniu návrhu programu 5. schôdze, tak ako ste ho obdržali. Len chcem pripomenúť, že podľa § 24 ods. 2 zákona o rokovacom poriadku každé vystúpenie poslanca, v ktorom navrhuje zmenu alebo doplnenie programu, nemá trvať viac ako jednu minútu. Zároveň vás chcem poprosiť všetkých tých, ktorí predložíte návrh na zmenu alebo doplnenie, keby ste mohli doručiť tento návrh v písomnej podobe, aby sme sa nedostali do problémov s interpretáciou. A pýtam sa teraz, pani poslankyne, páni poslanci, či máte návrhy na zmenu alebo doplnenie programu. S procedurálnym návrhom pán poslanec Tibor Mikuš, nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 99, proti žiadny, zdržalo sa 32 poslancov, nehlasoval 1. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Danko, Andrej, predseda NR SR (2017-09-14):
Otváram všeobecnú rozpravu, do rozpravy som dostal písomnú prihlášku, prihlásil sa pán poslanec Galek, pani poslankyňa Zimenová a pán poslanec Poliačik. Nech sa páči.
M. Hort, podpredseda NR SR: (2009-10-22):
Otváram týmto všeobecnú rozpravu. Konštatujem, že som do rozpravy nedostal žiadnu písomnú prihlášku, a preto teraz dávam možnosť prihlásiť sa ústne. Evidujem prihlášky pani poslankyne Márie Sabolovej, pani poslankyne Zdenky Kramplovej, ďalej sa hlási pán poslanec Gábor Gál a pán poslanec Stanislav Kahanec a ešte sa hlási aj pán spravodajca do rozpravy, skúste ho tam zaevidovať. Uzatváram možnosť prihlásiť sa do rozpravy. A chcete ako prvý? Tak ako prvý pán spravodajca v súlade s rokovacím poriadkom. Nech sa páči.
Bugár, Béla, podpredseda NR SR (2018-11-21):
Pán poslanec, mýlite si pojmy s dojmami. Ako môžeme doplňujúci návrh k odvolaniu? Ideme odvolávať. Toto je váš návrh, čo podpísalo 32 poslancov. Ideme odvolávať predsedu Národnej rady. O tom budeme hlasovať v tajnom hlasovaní. A vy dávate k odvolaniu doplňujúci návrh vysloviť mu dôveru. To sa nedá. Prepáčte, o tom nedám hlasovať. (Reakcie z pléna.) Takže pristúpime k tajnému hlasovaniu. Na hlasovacom lístku máte uvedené: „hlasujem za odvolanie“, „proti odvolaniu“ alebo „sa zdržiavam hlasovania“. Svoju vôľu vyjadríte tak, že zakrúžkujete, samozrejme, len jednu alternatívu. Platný je práve ten hlasovací lístok, kde je zakrúžkovaná tá alternatíva, za ktorú teda sa rozhodnete hlasovať. Pristúpime teraz k vykonaniu tajného hlasovania. (Akt tajného hlasovania.)
Gašpar, Tibor, poslanec NR SR (2024-02-08):
Budeme hlasovať o bode 71 pozmeňujúceho návrhu poslanca Galka.
Érsek, Árpád, poslanec NR SR (2015-03-17):
Ešte dovoľte, aby som (vyslovené s pobavením) ešte krátko, ste povedali, už vidím, že tu je aj pán minister, bývalý minister pán Čaplovič, ktorý nám sľúbil, pán minister bývalý, ste nám sľúbili, že tento môj zákon podporíte, nepodporili ste ho. Sľúbili ste, že bude tento zákon vo veľkom balíku športu, ktorý, zákonného zákona, ktorý teraz pripravujete, nie je tam. Potom ste mi sľúbili osobne v Čilistove, pán minister, keď tu bol minister český, že: pripravíme, uvidíte, pán kolega, taký zákon s Čechmi dokopy, že bude platiť aj pre českú, aj pre slovenskú. Neplatí, nie je to pripravené. Vyšli ste s jedným – a čudujem sa, že ste to, pán minister bývalý, vy podpísali tento zákon – vyšli ste s jedným zákonom, ktorý, nehnevajte sa, športovci usúdia, aký je to zákon, či dobrý, alebo pre nich absolútne v malej miere použiteľný. Ďakujem pekne.
Kuffa, Štefan, poslanec NR SR (2015-03-10):
Ďakujem za slovo. No ťažko sa pán minister manažuje, a to vy viete veľmi dobre, pacientov, a zvlášť teda v tých ambulanciách a možno aj v zdravotníckych zariadeniach, ktoré sú preplnené. To je naozaj veľmi náročné a veľmi ťažké. A myslím si, že tie poplatky za prednostné vyšetrenia, nemyslím si, že tí lekári až tak nejako vehementne bojujú za to, aby sa to nejako zmenilo a mohli ďalej to tie poplatky realizovať. Avšak na druhej strane je tu aj skupina ľudí, a tú nemôžeme zase celkom tak vynechať a sú tu ľudia, ktorí sú v produktívnom veku a naozaj majú časovú tieseň a ten čas sú tiež peniaze. Dôchodcovia na jednej strane síce možno majú menej peňazí, ale majú iný kapitál a tým kapitálom je práve ten čas. No na druhej strane sú ľudia, ktorí majú menej toho času a ponáhľajú sa, však vidíte, aká je tá doba uponáhľaná, ale zase majú peniaze, tak chcú si to zaplatiť a ak si to chcú teda zaplatiť, aby sme im to možno prípadne tým zákonom nejako takto nebránili. No, čo sa týka tej ďalšej časti, ja tak spomeniem a tak som sa tak aj zamyslel nad takou tou situáciou, že sú situácie, ja som ich sám zažil, kde vlastne deklarujeme, na jednej strane dokonca hovoríme a že je zadarmo zdravotníctvo, čo ja nehovorím, že je zadarmo, ale bezplatne a to je taký rozdiel. Ale ono nie je celkom ani to, lebo každý poistenec alebo každý občan je povinný prispievať do fondu v podstate na zdravotné poistenie. Ale ja som sám zažil takéto situácie, kedy nie za prednostné, nie prednostné, prednostné vyšetrenie u lekára je problémom, ale samotná liečba a samotné vyšetrenie. Ja som zažil sám pacientov takých, ktorí potrebovali aj neodkladnú zdravotnú starostlivosť... (Prerušenie vystúpenia časomerom).
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 129 poslancov, za 3, proti 80, zdržalo sa 46, hlasovali všetci prítomní poslanci. Konštatujem, že tieto body zo spoločnej správy sme neschválili.
Laššáková, Jana, podpredsedníčka NR SR (2014-11-10):
O slovo sa prihlásil podpredseda vlády Ľubomír Vážny.
Blanár, Juraj, podpredseda NR SR (2022-03-18):
Ďakujem, pán navrhovateľ. Záverečné slovo, nech sa páči.
Mikloško, Jozef, poslanec NR SR (2014-03-26):
Vážený pán kolega, niekedy mám rád tvoju logiku, ale hneď prvú vetu, čo si povedal, tvrdenie, že zmena ústavy v prvom čítaní, text o jedinečnosti manželstva muža a ženy a ochrane detí, mládeže a rodiny, uspokojilo, ako si to povedal tuším, katolíkov na Slovensku, je úplná hlúposť, nehnevaj sa. Každý normálny človek so zdravým zmyslom a rozumom vie, že to určite podporili aj katolíci, aj evanjelici, aj Židia by podporili alebo aj ateisti, lebo vedia a cítia, že je to potrebná vsuvka, ktorou prejde do ústavy text zo zákona o rodine. Ak je v našej ústave preambula o cyrilometodskej tradícii, tak nemôže nebyť vsuvka, o ktorej včera rozhodlo 117, resp. 103 poslancov. To ukázalo, že Slovensko, napriek útokom na rodinu celej Európy, má zmysel pre našu budúcnosť. Naša budúcnosť je v kvalitnej rodine, ktorá pozostáva z muža, ženy a detí. Ďakujem.
Laššáková, Jana, poslankyňa NR SR (2017-03-28):
Ďakujem pekne za slovo. Vážený pán predseda, pán predsedajúci, milé kolegyne, kolegovia, predseda Národnej rady Slovenskej republiky rozhodnutím č. 499 z 15. marca 2017 pridelil návrh vlády na skrátené legislatívne konanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, ktoré máme ako tlač 482, na prerokovanie ústavnoprávnemu výboru. Ústavnoprávny výbor prerokoval návrh vlády na skrátené legislatívne konanie na 39. schôdzi 23. marca tohto roku a odporúčal Národnej rade návrh vlády na skrátené legislatívne konanie schváliť. Teraz prednesiem spravodajskú informáciu k druhému návrhu zákona. Predseda Národnej rady Slovenskej republiky rozhodnutím č. 501 z 15. marca 2017 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 484) na prerokovanie ústavnoprávnemu výboru. Ústavnoprávny výbor prerokoval návrh vlády na skrátené legislatívne konanie na 39. schôdzi 23. marca 2017 a odporúčal Národnej rade, rade návrh vlády na skrátené legislatívne konanie schváliť. Pán predsedajúci, poprosím vás, otvorte rozpravu k obidvom predloženým návrhom na skrátené legislatívne konanie, to znamená k tlači 482 a 484.
Paška, Pavol, predseda NR SR (2013-02-05):
(Hlasovanie.) 140 prítomných, 80 za, 2 proti, 58 sa zdržalo. Návrh sme schválili.
Martvoň, Anton, poslanec NR SR (2012-05-03):
Ja by som chcel reagovať na pána Matoviča taktiež, to dovolím si skonštatovať, že krásny politický prejav, ktorý asi znamená, že vodu kážem, víno pijem. Nejdem to komentovať, v každom prípade vidím posun v rétorike pána poslanca Matoviča a teším sa teda na ďalší postup opozície voči koalícii. V každom prípade som tiež zvedavý, že ako budete aj vy otvorení koaličným návrhom. Ďakujem pekne.
Lipšic, Daniel, poslanec NR SR (2015-04-16):
Ja by som nadviazal na tie, na tie zákony, pretože viacerí kolegovia, ktorí tie zákony, asi ani návrhy nečítali tvrdia, že zákon, ktorý neprelomil veto prezidenta, sa týkal reštrukturalizácie. On sa jej netýkal. Pozrite si ten zákon, ktorý neprešiel. On sa jej vôbec netýkal. Je to nevedomosť alebo úmyselné klamstvo? To je prvá poznámka. Druhá poznámka. Keď sa prijímal zákon o konkurze a reštrukturalizácii, ale aj potom novela, nikto zo SMER-u nevystúpil. Nikto zo SMER-u nevystúpil. Nerozumeli ste tomu? Bola to vaša nekompetentnosť, keď dnes hovoríte, že problém je v zákone, čo teda ja si nemyslím. Ale prečo ste vtedy nevystúpili, neupozornili na to? Prečo ste boli ticho? Mali ste nejaký iný, proste inú povinnosť nejakú alebo to bola úplná nekompetentnosť v tejto oblasti, že ste na to prišli po siedmich rokoch teraz? Čo sa stalo? Čo sa stalo? Zdôrazňujem to znovu a znovu proste, problém reštrukturalizácie Váhostavu je primárne v tom, že sa koná v rozpore s platným zákonom. V rozpore s platným zákonom! A pokiaľ by súdy fungovali ako-tak, tak nemôže byť nikdy takýto navrhnutý plán schválený, lebo je v rozpore so zákonom. A bol zasiahnutý trestnou činnosťou, ktorú nevyšetrujete, ktorú vaše orgány neriešia. To je ten kľúčový a hlavný problém. Ale ak tvrdíte, že zákon ako taký je problém, tak usvedčujete samých seba z absolútnej nekompetentnosti, lebo ste ho nikdy nekritizovali, ani voči mne ste nevystupovali.